शाह से हुई वसुंधरा की मुलाकात, राजस्‍थान चुनाव को लेकर मंथन - Amit shah meet vasundhara raje and rajasthan bjp leaders - AajTak
नई दिल्ली, 14 June, 2018
सूत्रों के मुताबिक कल की बैठक में आगामी विधानसभा की तैयारियों पर चर्चा की गई. इसमें तय किया गया कि अगले महीने एक यात्रा निकाली जाएगी. इसमें केंद्र और राज्य सरकार की गरीब कल्याण योजनाओं के बारे जनता को बताया जाएगा.
अमित शाह से मिलीं वसुंधरा राजे
बीजेपी के राष्ट्रीय अध्यक्ष अमित शाह ने मुख्यमंत्री वसुंधरा राजे समेत राजस्थान के सभी बड़े नेताओं के साथ बुधवार को मीटिंग की. जानकारी के मुताबिक, विधानसभा और लोकसभा चुनावों की तैयारियां को लेकर राजस्थान बीजेपी के कोर ग्रूप की बैठक बुलाई थी.
राजस्थान कोर ग्रूप की बैठक में अमित शाह के अलावा केंद्रीय नेतृत्व से भूपेन्द्र यादव, बीजेपी महासचिव संगठन रामलाल, सहसंगठन महासचिव वी सतीश थे. बैठक में मुख्यमंत्री वसुंधरा राजे, बीजेपी प्रभारी अविनाश राय खन्ना, बीजेपी उपाध्यक्ष ओम माथुर, केंद्रीय मंत्री गजेंद्र सिंह शेखावत, अर्जुन राम मेघवाल, सीआर चौधरी, बीजेपी संगठन महामंत्री रामलाल और प्रदेश संगठन मंत्री चंद्रशेखर मौजूद थे.
सूत्रों के मुताबिक कल की बैठक में आगामी विधानसभा की तैयारियों पर चर्चा की गई. इसमें तय किया गया कि अगले महीने एक यात्रा निकाली जाएगी. इसमें केंद्र और राज्य सरकार की गरीब कल्याण योजनाओं के बारे जनता को बताया जाएगा. इसके साथ जनता को कनेक्ट करने के डोर टू डोर कैम्पेन भी जल्दी ही शुरू किया जाएगा.
बैठक में सांसदों और विधायकों की परफॉर्मेंस पर भी चर्चा हुई. ये भी तय किया गया कि सभी सांसदों और विधायकों के कामों का फीडबैक तैयार किया जाएगा. बैठक में इस बात को लेकर भी चर्चा हुई कि एक कमेटी बनाई जाए जो ये देखे कि राज्य सरकार और केंद्र सरकार के राजस्थान से सम्बंधित कितने प्रोजेक्ट और परियोजनाएं रुकी हुई हैं. उन्हें कैसे जल्द से जल्द पूरा किया जाए.
सूत्रों के मुताबिक मीटिंग में ये भी तय हुआ कि एक हफ्ते में नए प्रदेश अध्यक्ष के नाम पर चर्चा कर एक नाम पर सहमति बनाई जाएगी. नए अध्यक्ष की नियुक्ति के बाद बीजेपी अध्यक्ष अमित शाह राजस्थान के दौरे पर जाएंगे.
ड्राइवर से मारपीट मामले में पुलिस को फटकार, पढ़िए शाम की 5 बड़ी खबरें
दिल्ली के मुखर्जी नगर में ऑटो ड्राइवर सरबजीत और उसके बेटे की पिटाई के मामले में दिल्ली हाईकोर्ट ने पुलिस को जमकर फटकार लगाई ह ...
बोर्ड फेल बच्चे का बर्थडे मनाते हैं? राहुल के बर्थडे पर ट्वीट से विवाद
पूर्व डिप्लोमैट के सी सिंह ने राहुल गांधी के जन्मदिन पर एक ट्वीट किया और कहा कि क्या हम बोर्ड परीक्षा फेल होने वाले छात्र क ...
सरकार अस्थिर करने की कोशिश, MLA को मिला 10 करोड़ रुपए का ऑफर: कर्नाटक CM
कर्नाटक में लगातार सरकार को अस्थिर किए जाने की बातें सामने आ रही हैं. वहीं अब कर्नाटक के मुख्यमंत्री एचडी कुमारस्वामी ने कहा ...
IL&FS स्कैम में ED का एक्शन, पूर्व ज्वाइंट मैनेजिंग डॉयरेक्टर गिरफ्तार
आईएल एंड एफएस स्कैम में प्रवर्तन निदेशालय (ED) ने पहली गिरफ्तारी की है. जांच एजेंसी ने इस मामले में IL&FS के पूर्व संयुक्त प् ...